Балела і кружылася галава, а тут яшчэ цягніся на нейкае паседжаньне… Налівайка ўвалістым крокам зайшоў у свой кабінет, памацаў даланёю патыліцу, і нечакана ў вачах ягоных бліснула вогненная яска. Ён плюхнуўся ў крэсла, выцягнуў са стосу чысты аркуш, размашыста напісаў: “Сябрам надзвычайнай камісіі па ліквідацыі камара-мутанта ад намесьніка галоўнага рэдактара газеты “Мандрыкаўскі весьнік” Налівайкі Р.І… – у гэтым месцы намесьнік рэдактара прыкусіў асадку і з яшчэ большай рашучасьцю, буйнымі літарамі вывеў: ЗАЯВА”.